בשעות אחר הצהריים (רביעי) נפצעו 14 בני אדם בדרגות פציעה שונות בתאונת דרכים בין שני רכבי הסעות בכביש 57 סמוך לצומת תנובות. צוותים רפואיים העניקו טיפול רפואי ראשוני ל-14 פצועים, בהם גבר כבן קשה במצב קשה עם פגיעה רב מערכתית כשהוא מורדם ומונשם לבית חולים הלל יפה ו- 13 פצועים במצב קל לבתי החולים הלל יפה ולניאדו.
פראמדיק מד"א דניאל סילוק סיפר: "מדובר בתאונת דרכים בין 2 רכבי הסעות מסחריים בצומת. מיד עם קבלת הקריאה במוקד החירום 101 של מד"א הוזנקו למקום כוחות רבים, בהם אמבולנסים, ניידות טיפול נמרץ ואופנועי מד"א. ביצענו סריקה בזירה על מנת להעריך את מצבם הרפואי של כלל הפצועים, גבר כבן 60 שנפגע באורח קשה היה מחוסר הכרה ו- 13 פצועים נוספים בשנות ה 40, בהם אישה ו-8 גברים התהלכו בזירה כשהם סובלים מחבלות קלות. הגבר שנפצע באורח קשה הורדם והונשם בשטח ופונה בניידת טיפול נמרץ לבי"ח הלל יפה. הפצועים קל פונו באמבולנסים וניידות טיפול נמרץ שלנו לבתי החולים לניאדו בנתניה והלל יפה בחדרה."
נתן סלומון חובש באיחוד הצלה סיפר: "בסיוע צוות אמבולנס של איחוד הצלה הענקנו סיוע ראשוני בזירת התאונה לפצוע קשה כבן 60, לפצועה קל עד בינוני כבת 40, ול-12 נפגעים באורח קל. עומסי תנועה נוצרו עקב אופי התאונה".
מבית חולים לניאדו נמסר "עד כה הגיעו למחלקה לרפואה דחופה בלניאדו חמשה פצועים מהתאונה בכביש 57 סמוך למושב תנובות. כולם במצב קל, מהלכים בכוחות עצמם. יעברו בזמן הקרוב סדרת בדיקות".